На основу чл. 56. Статута Града Ниша („Службени лист Града Ниша“, бр. 88/08 и 143/2016) и чл. 116. и 117. Пословника Скупштине Града Ниша („Службени лист Града Ниша“, бр. 6/2017 - пречишћен текст),

Градско веће Града Ниша, на седници одржаној дана 02.03.2018. године подноси

**АМАНДМАН**

**на Предлог Одлуке о раскопавању површина јавне намене**

**I** У Предлогу Одлуке о раскопавању површина јавне намене, утврђеног решењем Градског већа Града Ниша, број 227-1/2018-03 од 21.02.2018. године, у члану 25, после става 1. додаје се став 2, који гласи:

„Поступци по захтевима за издавање одобрења за раскопавање површине јавне намене који нису окончани до дана ступања на снагу ове одлуке, окончаће се по одредбама ове Одлуке“.

**II** Овај Aмандман постаје саставни део Предлога Одлуке о раскопавању површина јавне намене.

**Образложење**

Градско веће Града Ниша подноси Амандман на Предлог Одлуке о раскопавању површина јавне намене имајући у виду већи број започетих поступака по захтевима за издавање одобрења за раскопавање површине јавне намене поднетих непосредно пре ступања на снагу ове Одлуке.

У складу са чланом 117. Пословника Скупштине Града Ниша, овај Амандман постаје саставни део Предлога Одлуке о раскопавању површина јавне намене.

Број: 285-15/2018-03

У Нишу, 02.03.2018. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**